Prasība, kas celta 2013. gada 3. decembrī – Eiropas Komisija/Polijas Republika
(lieta C-639/13)
Tiesvedības valoda – poļu
Lietas dalībnieki
Prasītāja: Eiropas Komisija (pārstāvji – L. Lozano Palacios un M. Owsiany-Hornung)
Atbildētāja: Polijas Republika
Prasītājas prasījumi:
atzīt, ka, piemērojot samazinātu pievienotās vērtības nodokļa likmi ugunsdrošībai paredzētām 2004. gada 11. marta Likuma par preču un pakalpojumu nodokli 3. pielikumā uzskaitītajām precēm, Polijas Republika nav izpildījusi pienākumus, kas tai noteikti Direktīvas 2006/112/EK par kopējo pievienotās vērtības nodokļa sistēmu 1 96.–98. pantā, lasot tos kopā ar šīs direktīvas III pielikumu;
piespriest Polijas Republikai atlīdzināt tiesāšanās izdevumus.
Pamati un galvenie argumenti
Savas prasības pamatojumam Komisija norāda, ka Polijas Republika piemērojot samazinātu pievienotās vērtības nodokļa likmi precēm, kas neesot nosauktas direktīvas III pielikumā. Tomēr šīm precēm esot jāpiemēro parastā nodokļa likme, jo tie neietilpst direktīvas 98. panta 2. punktā paredzētajos izņēmumos. Turklāt Polijas argumentācija esot tikai ekonomiski politiska un to nevar izmantot, lai tiesiski pamatotu direktīvas noteikumu pārkāpumu. Tas, ka šīs tiesību normas Polijas tiesībās nav saskaņotas ar direktīvas prasībām, līdz ar to nav apšaubāms.
____________
1      OV L 347, 1. lpp.